EPCO วิ่งฉิว 6% นิวไฮรอบ 3 เดือน รับกำไรปี 61 โต66% พ่วงปันผล0.10บ./หุ้น XD 3 พ.ค.นี้
EPCO วิ่งฉิว 6% นิวไฮรอบ 3 เดือน รับกำไรปี 61 โต66% พ่วงปันผล0.10บ./หุ้น XD 3 พ.ค.นี้ โดย ณ เวลา 15.20 น. ราคาอยู่ที่ระดับ 3.12 บาท บวก 0.18 บาท หรือ 6.12% สูงสุดที่ระดับ 3.18 บาท ต่ำสุดที่ระดับ 2.98 บาท ด้วยมูลค่าการซื้อขาย 22.13 ล้านบาท
1 มี.ค. 2562

ผู้สื่อข่าวรายงานว่า ราคาหุ้นบริษัท โรงพิมพ์ตะวันออก จำกัด (มหาชน) หรือ EPCO ณ เวลา 15.20 น. อยู่ที่ระดับ 3.12 บาท บวก 0.18 บาท หรือ 6.12% สูงสุดที่ระดับ 3.18 บาท ต่ำสุดที่ระดับ 2.98 บาท ด้วยมูลค่าการซื้อขาย 22.13 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 3 เดือน นับตั้งแต่ราคาหุ้นอยู่ที่ระดับ 3.12 บาท เมื่อวันที่ 27 พ.ย.61
อนึ่ง ราคาหุ้น EPCO ปรับตัวเพิ่มขึ้นวันนี้ หลังรายงานผลการดำเนินงานประจำปี 2561 (รวมบริษัทย่อย) มีกำไรสุทธิเพิ่มขึ้น ดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจาก รายได้จากการขายและบริการ จำนวนเงิน 987.27 ล้านบาท โดยเพิ่มขึ้น 56.39 ล้านบาท คิดเป็น 6.06% ซึ่งเป็นรายได้จากสิ่งพิมพ์ลดลง 17.04 ล้านบาท คิดเป็น 3.83% และรายได้จากการจำหน่ายไฟฟ้าเพิ่มขึ้น 73.43 ล้านบาท คิดเป็น 15.11% โดยเพิ่มขึ้นจากโรงไฟฟ้า Kurihara Phase 1 ขนาดกำลังการผลิต จำนวน 10 เมกะวัตต์ ได้เริ่มเดินเครื่องเชิงพาณิชย์ (COD) เมื่อวันที่ 1 ต.ค.61 จำนวน 26.26 ล้านบาท และจากการรับรู้รายได้จากก่อสร้างโรงไฟฟ้า Solar Rooftop จำนวน 56.47 ล้านบาท พร้อมทั้งมีรายได้อื่น จำนวนเงิน 66.41 ล้านบาท เพิ่มขึ้น 34.66 ล้านบาท คิดเป็น 109.16%
อีกทั้ง กำไรจากการซื้อขายในราคาต่ำกว่ามูลค่ายุติธรรมเพิ่มขึ้น จำนวน 130.98 ล้านบาท เพิ่มขึ้นจากการที่บริษัทได้ลงทุนในหุ้นสามัญของบริษัท ดับบลิวพีเอส (ประเทศไทย) จำกัด จำนวน 42,250,000 หุ้น ในราคาหุ้นละ 9.645 บาท มูลค่า 407.50 ล้านบาท คิดเป็นสัดส่วนการถือหุ้น 84.50% โดยสินทรัพย์สุทธิที่บริษัทฯได้รับมามีมูลค่ามากกว่าจำนวนเงินที่บริษัทฯจ่ายซื้อบริษัทฯย่อยดังกล่าว
ขณะที่ค่าใช้จ่ายในการขายและบริหาร จำนวน 177.51 ล้านบาท ลดลงจากปีที่ผ่านมา จำนวนเงิน 6.33 ล้านบาท คิดเป็น 3.44%
นอกจากนี้ ส่วนแบ่งกำไรจากเงินลงทุนในบริษัทร่วม จำนวน 240.45 ล้านบาท จากโครงการโรงไฟฟ้าพลังงานความร้อนร่วม 2 โรงไฟฟ้า โดยโรงไฟฟ้าที่ 1 ขนาดกำลังการผลิต 120 เมกะวัตต์ ถือหุ้นทั้งทางตรงและทางอ้อมในสัดส่วน 49.50% รับรู้ส่วนแบ่งจำนวนเงิน 89.40 ล้านบาท และโรงไฟฟ้าที่ 2 ขนาดกำลังการผลิต 240 เมกะวัตต์, ถือหุ้นทางตรงและทางอ้อมในสัดส่วน 40% รับรู้ส่วนแบ่งเงินจำนวน 151.05 ล้านบาท
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ก.ค. 2561 ถึงวันที่ 31 ธ.ค. 2561 อัตราจ่ายเป็นเงินสด (บาทต่อหุ้น) 0.10 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2562 และกำหนดจ่ายเงินปันผลในวันที่ 23 พ.ค. 2562